Lolland-Falsters Stifts-Tidende, 1828-03-11
Ved Høiesterets høitidelige Aabning den 6te Marts blev foretaget Sagen af Peder Jørgensen og Peder Pedersen af Uldborg og Lysgaard Herreder under Viborg Amt, contra Oldermanden for Silke-, Ulden- og Lærredskræmmer=Lauget i Kjøbenhavn. Citanterne vare ved Kjøbenhavns Politiret blevne saggivne for at have drevet en formeentlig ulovlig Handel med indenlands virkede uldne Varer, hvorfor Oldermanden havde paastaaet dem anseete med Straf. Disse havde derimod, som Hjemmel for deres Berettigelse til at drive den paaklagede Handel, paaberaabt dem deels Placaten af 3die April 1816 S. 4, der byder, at Kjøbstædernes Rettigheder ikke skulle være Landmanden til Hinder i at afsætte Producterne af hans Huusflid, og deels 2de under 14de Februar 1741 emanerede Rescripter til Stifts=Øvrighederne for Ribe og Aarhuus Stifter, hvilke tilsige Uldborg og Lysgaard med flere Herreders Jndvaanere Frihed til at sælge og afhænde de af dem forarbeidede Varer (uldne og linnede) til hvem de selv lyste og hvor de samme beqvemmeligst og bedst til deres Tarv og Nytte kan afsætte og forhandle." Med Hensyn til, at deres Varer vare blevne anholdte i Kjøbenhavn, havde de, under Proceduren for Politiretten, anført, at saadan Anholdelse var skeet paa en Tid de ikke havde afsat Noget, endskjøndt de tidligere havde tilstaaet, førend Seqvestrationen at have solgt Varer i Partier til forskjellige af Stadens Handlende, dog uden at have etableret noget Udsalgsted. J denne Sag blev i Politiretten kjendt for Ret: "De seqvestrerede under nærværende Sag omhandlede 4 Dynevaar bør være confiskerede til Fordeel for Silke=, Ulden- og Lærreds Kræmmer=Lauget her i Staden. Jøvrigt bør Peder Jørgensen og Peder Pedersen for Klagerens, Oldermand Lau nys, Tiltale i denne Sag fri at være." Derimod blev i Høiesteret saaledes kjendt for Ret: "Citanterne (Peder Jørgensen og Peder Pedersen) bor for Jndstævntes Tiltale i denne Sag fri at være, og bør det paa de omhandlede Varer lagte Beslag være ophævet. J Sallarium til Justitsraad Schack for Høiesteret betaler Jndstævnte 60 Rbd. Sølv. Saa betaler han og til Justitscassen 5 Rbd. Sølv. Landsoverretten i Viborg har nu stadfæstet Bytingsdommen i Sagen angaaende en Foustage med 1,913 Rbd. 70 s. Sølvmynt, som med Pakkeposten fra Skanderborg den 19de Januar 1825 skal være afsendt til Nationalbanken og formodes at være bleven borte ved Postsagernes Omlæsning af Vognen i Horsens, hvilken Sum den kongelige Postcasse søger erstattet af Postmester Malling sammesteds, og hos Postfører, Lieutenant Mansa. Dommen lyder ved begge Retter saaledes: "Postmester Malling og Postfører, Lieutenant Mansa bør, imod Regres, som de bedst veed, vil og kan, betale, En for Begge og Begge for En, til Post cassen de fornævnte 1,913 Rbd. r. S. med Renter 4 Procent pro Anno, fra 23de August 1825 indtil Betaling skeer, samt udrede Sagens Omkostninger. Ved Viborg Landsoverret er John Christensen Kjergaard af Nykjøbing Arrest, for Mordbrand og Tyveri m. m., dømt til at have sit Liv forbrudt og derefter steiles, samt af hans Bo at udredes, foruden circa halvtredie Hundrede Rigsbankdaler i Erstatning til den almindelige Brandcasse, 40 Lod Sølv til Kongens Casse. - Ligeledes er Mette Marie Petersdatter, for attenteret Giftmord, dømt til at have sit Liv forbrudt.